cyanic-selkie/wikianc huggingface dataset:
Βυζαντινή ιστοριογραφία
Χρονογραφία και χρονογράφοι
Η χριστιανική πίστη των χρονογράφων δεν τους εμποδίζει να δίνουν "πικάντικες" πληροφορίες για ακολασίες της βυζαντινής αυλής, την ζωή της ανώτερης τάξης ή τις ερωμένες των αυτοκρατόρων. Επίσης δεν είναι σπάνιες οι ανατριχιαστικές περιγραφές σκηνών δολοφονίας ή εκτελέσεων, κάποιες από τις οποίες έχουν έναν διάχυτο σαδισμό, που δεν ταιριάζει σε χριστιανικό περιβάλλον.
Παρά την παντελή απουσία σοβαρής πρόθεσης, αλλά και δυνατότητας να εκτιμήσουν την πραγματική προσφορά των πρωταγωνιστών της βυζαντινής ιστορίας, οι βυζαντινοί χρονογράφοι δίνουν πολλές φορές στα έργα τους πληροφορίες για γεγονότα, που δεν είναι γνωστά από τους ιστορικούς, πράγμα που κάνει τις χρονογραφίες πολύτιμες για τη μελέτη της βυζαντινής ιστορίας. Επίσης, η γλώσσα των κειμένων δίνει σημαντικά στοιχεία στην μελέτη της εξέλιξης της ελληνικής γλώσσας, αναδεικνύοντας τις χρονογραφίες μεταξύ των άλλων και σε αξιόλογα μνημεία της μεσαιωνικής ελληνικής γλώσσας.
Διαίρεση της βυζαντινής ιστοριογραφίας
Για την διευκόλυνση της μελέτης της βυζαντινής ιστοριογραφίας, είναι συνηθισμένο να χωρίζεται σε τρεις περιόδους. Οι περίοδοι αυτές είναι οι ίδιες που έχει καθιερωθεί να εφαρμόζονται και για την μελέτη της βυζαντινής γραμματείας, αλλά και για τη βυζαντινή περίοδο γενικότερα. Χρονολογίες σημαντικών γεγονότων της πολιτικής ιστορίας έχουν επιλεγεί σαν "ορόσημα" για τον διαχωρισμό αυτό, αλλά όπως είναι φανερό τα όρια δεν έχουν αυστηρή αποσαφήνιση όσον αφορά στα λοιπά πλην της βυζαντινής ιστορίας θέματα. Οι περίοδοι αυτές για την βυζαντινή ιστοριογραφία είναι:
Πρωτοβυζαντινή ιστοριογραφία
Με τον όρο πρωτοβυζαντινή ιστοριογραφία εννοείται η περίοδος της βυζαντινής ιστοριογραφίας από την ίδρυση της βυζαντινής αυτοκρατορίας και μέχρι το τέλος της βασιλείας του Ηρακλείου (324-641). Η περίοδος αυτή είναι μια μεταβατική περίοδος, ανάμεσα στην αρχαιότητα και το μεσαίωνα και χαρακτηρίζεται ιδεολογικά (αλλά και στην πράξη) από την διαμάχη των ιδεών και της θρησκείας της (ελληνορωμαϊκής) αρχαιότητας με τον χριστιανισμό, που προσπαθεί να επικρατήσει, αποκρυσταλλώνοντας σταδιακά την δογματική του.
Οι ιστορικοί της περιόδου είναι εθνικοί (Ευνάπιος, Ολυμπιόδωρος, Ζώσιμος) και χριστιανοί και μέσα από τα έργα τους γίνονται φανερές οι διεργασίες, που συντελούνται στην πολυτάραχη αυτή περίοδο. Κάποια έργα σώζονται σχεδόν ολόκληρα (Προκόπιος, Αγαθίας), άλλα σώζονται σε αποσπάσματα (Μένανδρος προτήκτωρ) ή αποσπασματικά σε έργα μεταγενέστερων, που κάνουν αναφορές. Η γλώσσα τους είναι λόγια πολλές φορές αρχαΐζουσα και δύσκολα θα ήταν κατανοητή στους περισσότερους βυζαντινούς με μέση παιδεία.
Οι χρονογράφοι από την άλλη έχουν κλασσική παιδεία, αλλά από τα έργα τους φαίνεται, ότι είναι περισσότερο επηρεασμένοι από την Βίβλο. Οι χρονογραφίες τους ξεκινούν από την δημιουργία του κόσμου και φτάνουν μέχρι τη Δευτέρα παρουσία σύμφωνα με το σχέδιο της Θείας Πρόνοιας. Η γλώσσα τους κάνει φανερό, ότι απευθύνονται στους πολλούς της εποχής τους.
Αυτή την περίοδο γεννιέται και αναπτύσσεται και η εκκλησιαστική ιστορία με αξιόλογους συγγραφείς. Το ύφος και η γλώσσα τους δεν διαφέρει από αυτή των ιστορικών, όμως η θεματική τους αφορά στην ιστορία της Εκκλησίας. Κατά το τέλος της περιόδου, η πολιτική και εκκλησιαστική ιστορία συμπίπτουν πλέον και απομένουν στους ιστορικούς οι αναφορές στην ιστορία της Εκκλησίας.
Ακολουθεί χρονολογικός (κατά το δυνατό) κατάλογος των ιστορικών και χρονογράφων της Βυζαντινής ιστοριογραφίας.
Εξωτερικοί σύνδεσμοι
Ιστοριογραφία
Ιωάννα Κοντούλη
Βιογραφικά στοιχεία
left|thumb|Η Ιωάννα Κοντούλη, μετά την συνάντησή της με τον υπηρεσιακό πρωθυπουργό. Η Ιωάννα Κοντούλη γεννήθηκε στην Αθήνα το 1960. Αποφοίτησε από το Β΄ Γυμνάσιο Θηλέων Ζωγράφου, όπου εξακολουθεί να κατοικεί και σήμερα.
Σπούδασε τοπογράφος μηχανικός στο Εθνικό Μετσόβιο Πολυτεχνείο κι έκανε μεταπτυχιακές σπουδές στον τομέα «Περιβάλλον & Ανάπτυξη». Έχει διδάξει στο ΤΕΙ Αθηνών θέματα Φωτοερμηνείας και Τηλεπισκόπησης και από το 2002 εργάζεται στη Μονάδα Οργάνωσης Διαχείρισης του Κοινοτικού Πλαισίου Στήριξης. Είναι μητέρα δύο αγοριών.
Συμμετέχει ενεργά σε κοινωνικές πρωτοβουλίες όπως η διαδημοτική επιτροπή για την διάσωση του Υμηττού και η “κίνηση πολιτών για την διάσωση της βίλας Ζωγράφου” και σε πρωτοβουλίες υπεράσπισης ανθρωπίνων δικαιωμάτων όπως το «Ένα καράβι για την Γάζα».
Εντάχθηκε στους Οικολόγους Πράσινους από τα πρώτα βήματα του κόμματος, το 2003 και το υπηρέτησε από σειρά θέσεων ευθύνης.
Στις βουλευτικές εκλογές του 2007 υπήρξε μέλος της συντακτικής επιτροπής του εκλογικού προγράμματος και υποψήφια στην Β΄ Αθήνας.
Στις ευρωεκλογές του 2009 συμμετείχε στο ψηφοδέλτιο που επέτυχε την εκπροσώπηση των πράσινων ιδεών για πρώτη φορά σε βουλευτικό επίπεδο.
Στις βουλευτικές εκλογές της ίδιας χρονιάς ήταν συνεπικεφαλής της προεκλογικής εκστρατείας του κόμματος.
Το 2010 ήταν ο εκπρόσωπος των Οικολόγων Πράσινων στο εθνικό διάλογο για την παιδεία.
Στο εκλογικό συνέδριο των Οικολόγων Πράσινων εξελέγη συν-επικεφαλής της εκλογικής εκστρατείας, μαζί με τον Γιάννη Παρασκευόπουλο. Ωστόσο, η ίδια απαρνήθηκε τα πλεονεκτήματα που έχει ο επικεφαλής εκλογικού συνδυασμού και αποφάσισε να ζητήσει τον σταυρό στην Εκλογική Περιφέρεια της Β' Αθηνών.
Αποχώρησε από τους Οικολόγους Πράσινους το τέλος του 2014. Ήταν υποψήφια στις βουλευτικές εκλογές της 25ης Ιανουαρίου 2015 με τον ΣΥ.ΡΙΖ.Α. στην εκλογική περιφέρεια Β' Αθηνών.
Από τον Γενάρη του 2016 είναι πρόεδρος της δημόσιας εταιρείας Κτιριακές Υποδομές Α.Ε. Με την ανάληψη των καθηκόντων της δήλωσε ότι έχει ως στόχο από τη δράση του φορέα στο εξής: "Να υπάρχει ένα αποτέλεσμα, δεν θέλουμε να κάνουμε κτίρια για τα κτίρια, αλλά κτίρια για τους ανθρώπους, φιλικά στο περιβάλλον, να μεγιστοποιούν τα κοινωνικά οφέλη".
Στις ευρωεκλογές 2019 ήταν υποψήφια με το ψηφοδέλτιο του ΣΥΡΙΖΑ όπως και στις βουλευτικές εκλογές του ίδιου έτους στην Β1' Αθηνών όπου και δεν εξελέγη.
Πηγές
Κατηγορία:Έλληνες αρχηγοί κομμάτων Κατηγορία:Έλληνες πολιτευτές Κατηγορία:Έλληνες τοπογράφοι Κατηγορία:Απόφοιτοι Εθνικού Μετσόβιου Πολυτεχνείου Κατηγορία:Οικολόγοι Πράσινοι Κατηγορία:Έλληνες οικολόγοι
Η αγάπη μας
Η αγάπη μας είναι ένα δραματικό ελληνικό μιούζικαλ του 1968, με πρωταγωνιστές την Αλίκη Βουγιουκλάκη, τον Δημήτρη Παπαμιχαήλ και την Κατερίνα Χέλμη.
Κατά τη διάρκεια της ταινίας ακούγονται τα τραγούδια: «Κάτσε ρε φίλε να σου πω», «Ποιος», «Γύρε στην πέτρα», «Πειραιώτισσες», «Όσα δώσεις στην αγάπη» και «Αλίμονο στα νιάτα μου». Η ταινία έκοψε 484.989 εισιτήρια και ήρθε 4η τη σεζόν 1968-69.
Πλοκή
Ο Δημήτρης Ραζέλος (Δημήτρης Παπαμιχαήλ) και η Εύα Τσάμη (Κατερίνα Χέλμη) είναι ένα αγαπημένο δίδυμο του θεάτρου, όμως ο κακότροπος χαρακτήρας της Εύας προκαλεί την αποστροφή του Δημήτρη, ο οποίος μαζί με τον σκηνοθέτη του θεάτρου (Δημήτρης Νικολαΐδης), αποφασίζουν πως πρέπει να αναζητήσουν νέα πρωταγωνίστρια. Η Μαρίνα (Αλίκη Βουγιουκλάκη), μια απλή ταξιθέτρια του θεάτρου, έχει τη συνήθεια μετά τις παραστάσεις-όταν τα φώτα σβήνουν και ο κόσμος απομακρύνεται-να δίνει παράσταση για τις άλλες ταξιθέτριες. Ένα βράδυ, που ο Δημήτρης επιστρέφει στο θέατρο για να βρει το ξεχασμένο ρολόι της Εύας, βλέπει την "παράσταση" που δίνει η Μαρίνα και δείχνει το θαυμασμό στο ταλέντο της. Τη στιγμή που τη συγχαίρει ένθερμα, μπαίνει η Εύα η οποία έξαλλη με τη σκηνή που βλέπει χαστουκίζει και προσβάλλει τη Μαρίνα. Αυτό έχει ως αποτέλεσμα η Μαρίνα να σκέφτεται την παραίτηση της από το θέατρο και το γάμο με το γείτονά της Σωτήρη (Χρήστος Δοξαράς), που της έχει εκδηλώσει το ενδιαφέρον του. Μόλις όμως φαίνεται να το παίρνει απόφαση, εμφανίζεται ο Δημήτρης ο οποίος της προτείνει να επιστρέψει στο θέατρο και συνεχίζοντας τη δουλειά της ως ταξιθέτρια να κάνει πρόβες ώστε να προετοιμαστεί και να αντικαταστήσει την Εύα. Πριν από την έναρξη μιας από τις παραστάσεις, η Εύα συγκρούεται με τη Μαρίνα για ασήμαντη αφορμή και τη χαστουκίζει. Αυτή τη φορά η Μαρίνα αντιδρά, τη χαστουκίζει και φεύγει. Η Εύα την κυνηγά και σκοντάφτει σε κάποια σχοινιά των παρασκηνίων χτυπώντας άσχημα το κεφάλι της. Μεταφέρεται στο νοσοκομείο και ο Δημήτρης αναλαμβάνει το ρίσκο του να ανέβει η παράσταση με πρωταγωνίστρια τη Μαρίνα. Η Μαρίνα έχει έμφυτο ταλέντο και η επιτυχία της επισκιάζει τη φήμη του, αφού πρώτα τον παντρευτεί. Εντωμεταξύ η Εύα σχεδιάσει να καταστρέψει τον Δημήτρη μαζί με την βοήθεια του δημοσιογράφου Σταμάτη (Πέτρος Λοχαΐτης). Τελικά επιτυγχάνουν να σπείρουν τη διχόνοια και ο Δημήτρης καταλήγει αποτυχημένος στο πλανόδιο θίασο του Αγκόπ (Φίλιος Φιλιππίδης). Τελικά, το ζευγάρι ξανασμίγει.
Πηγές
Κατηγορία:Ελληνικές ταινίες Κατηγορία:Ταινίες του 1968 Κατηγορία:Ελληνόφωνες ταινίες Κατηγορία:Ταινίες σε σκηνοθεσία Κώστα Καραγιάννη Κατηγορία:Ταινίες παραγωγής Καραγιάννης - Καρατζόπουλος Κατηγορία:Ελληνικές αισθηματικές ταινίες Κατηγορία:Ταινίες με μουσική σύνθεση Γιώργου Κατσαρού Κατηγορία:Ταινίες σε σενάριο Γιώργου Λαζαρίδη Κατηγορία:Ταινίες γυρισμένες στην Ελλάδα Κατηγορία:Ελληνικές μουσικές κωμικές ταινίες
Φελίπε Γκονθάλεθ
Ο Φελίπε Γκονθάλεθ Μάρκεθ (ισπανικά: Felipe González Márquez, 1942-) είναι Ισπανός πολιτικός. Διετέλεσε Γενικός Γραμματέας του Ισπανικού Σοσιαλιστικού Εργατικού Κόμματος (ισπανικά: Partido Socialista Obrero Español, PSOE) από το 1974 έως το 1997 και πρωθυπουργός της Ισπανίας από το 1982 έως το 1996. Είναι ο πρωθυπουργός με τη μεγαλύτερη θητεία στην ιστορία της χώρας καθώς κατάφερε να εκλεγεί στο ύπατο αξίωμα τέσσερις συνεχόμενες φορές. Είναι παντρεμένος και έχει τρία παιδιά.
Τα παιδικά χρόνια και η αρχή της καριέρας του
Ο Φελίπε Γκονθάλεθ γεννήθηκε στις 5 Μαρτίου 1942 στη Σεβίλλη, γιος ενός αγρότη που είχε ένα μικρό γαλακτοκομείο. Σπούδασε Νομικά στο Πανεπιστήμιο της Σεβίλλης και ξεκίνησε την καριέρα του ως δικηγόρος που ειδικεύεται στο εργατικό δίκαιο. Εκεί γνώρισε μέλη της Σοσιαλιστικής Συνδικαλιστικής Γενικής Ένωσης Εργαζομένων που ήταν μυστική εκείνη την εποχή. Επίσης, επικοινώνησε με μέλη του Ισπανικού Σοσιαλιστικού Εργατικού Κόμματος και άρχισε να παίρνει μέρος στην παράνομη δραστηριότητα. Εκείνη την εποχή υιοθέτησε το ψευδώνυμο Ισίδωρος και μετακόμισε στη Μαδρίτη. Όταν πέθανε ο Φράνκο το 1975 έγινε αρχηγός του κινήματος εναντίον των δικτατορικών υπολειμμάτων και ήταν πρωτεργάτης της μετάβασης στη δημοκρατία στη χώρα του μαζί με τον τότε πρωθυπουργό Αδόλφο Σουάρεθ. Στις πρώτες δημοκρατικές γενικές εκλογές, που πραγματοποιήθηκαν το 1977, το κόμμα του Γκονθάλεθ ήρθε δεύτερο αναδεικνύοντας τον ίδιο ως πολλά υποσχόμενο νέο πολιτικό. Ωστόσο, δεν καταφέρνει να κερδίσει στις εκλογές του 1979.
Πρωθυπουργός της Ισπανίας
Στις 23 Φεβρουαρίου 1983 η κυβέρνηση ψήφισε νόμο για την εθνικοποίηση της RUMASA, μιας ιδιωτικής επιχείρησης που περιελάμβανε και την εμπορική τράπεζα, με την αιτιολογία ότι ήταν στο σημείο της χρεοκοπίας και ότι η κυβέρνηση ήταν υποχρεωμένη να προστατεύσει τις αποταμιεύσεις των καταθετών και τις θέσεις εργασίας των 60.000 εργαζομένων. Ήταν μία απόφαση που προκάλεσε πολλές επικρίσεις και μια δικαστική διαμάχη που έληξε υπέρ της κυβέρνησης τον Δεκέμβριο του 1986.
Έχοντας υποσχεθεί στις εκλογές τη δημιουργία 800.000 νέων θέσεων εργασίας, η κυβέρνηση προσπάθησε να αναδιαρθρώσει τη βιομηχανία ατσαλιού που στην πραγματικότητα οδήγησε σε απολύσεις προσωπικού. Όταν προσπάθησε να αντιμετωπίσει τα προβλήματα χρέους των λιμένων το 1984, οι λιμενεργάτες κατέβηκαν σε απεργία. Η Γενική Ένωση Εργαζομένων κάλεσε γενική απεργία στις 20 Ιουνίου 1985 σε ένδειξη διαμαρτυρίας κατά των μεταρρυθμίσεων κοινωνικής ασφάλισης. Το ίδιο έτος η κυβέρνησή του άρχισε μια μαζική ιδιωτικοποίηση τόσο πλήρη ή μερική, των 200 κρατικών εταιρειών, καθώς και των εκατοντάδων θυγατρικών εταιρειών που εξαρτώνται από τις εν λόγω εταιρείες.
Στις γενικές εκλογές που πραγματοποιήθηκαν στις 22 Ιουνίου 1986, το κόμμα του Γκονθάλεθ κέρδισε το 44,1% των ψήφων και 184 βουλευτές στο Κοινοβούλιο. Ο Γκονθάλεθ εξελέγη πρωθυπουργός για δεύτερη φορά. Κατά τη διάρκεια αυτής της δεύτερης θητείας του, η Ισπανία εντάχθηκε στην Ευρωπαϊκή Οικονομική Κοινότητα (ΕΟΚ) το 1986. Ο Γκονθάλεθ υποστήριζε την παραμονή της χώρας του στο ΝΑΤΟ αλλάζοντας τις προηγούμενες αντινατοϊκές απόψεις του κόμματος του.
Στις 29 Οκτωβρίου 1989 κέρδισε στις γενικές εκλογές με 39,6% των ψήφων και 175 έδρες, την τρίτη διαδοχική θητεία. Κατά τον πρώτο πόλεμο του Κόλπου το 1991, ο Γκονθάλεθ υποστήριξε τις ΗΠΑ. Από το 1991, το κόμμα του άρχισε να χάνει την αστική ψήφο υπέρ του αναθεωρημένου Λαϊκού Κόμματος. Από την άλλη πλευρά, οι εκδηλώσεις των Ολυμπιακών Αγώνων του 1992 που πραγματοποιήθηκαν στη Βαρκελώνη και η Παγκόσμια Έκθεση της Σεβίλλης βοήθησαν στην εδραίωση της διεθνούς εικόνας της Ισπανίας ως μία σύγχρονης, εύπορης χώρας. Στις 6 Ιουνίου 1993 ο Γκονθάλεθ κέρδισε τις γενικές εκλογές παίρνοντας 38,8% των ψήφων και 159 βουλευτές. Η τέταρτη νίκη αμαυρώθηκε από το γεγονός ότι ήταν αναγκασμένοι να σχηματίσουν κυβέρνηση με την υποστήριξη της καταλανιστικής Σύγκλισης και Ένωσης και του Βασκικού Εθνικιστικού Κόμματος, καθώς δεν μπορούσαν να συγκεντρώσουν την πλειοψηφία στη Βουλή.
Προς το τέλος του 1995 υπήρξε μία συζήτηση για το αν θα πρέπει να οδηγήσει ο Γκονθάλεθ το Ισπανικό Σοσιαλιστικό Εργατικό Κόμμα στις προσεχείς γενικές εκλογές. Το Λαϊκό Κόμμα ενέτεινε την εκστρατεία για να συνδέσει τη διάρκεια της θητείας του, με την κακή οικονομική κατάσταση και με κατηγορίες για διαφθορά καθώς και για σκάνδαλα της κρατικής τρομοκρατίας. Υπήρχε μία φήμη στον τύπο σχετικά με τον Χαβιέρ Σολάνα, ως πιθανό αντικαταστάτη, αλλά ο τελικά ο Σολάνα διορίστηκε Γενικός Γραμματέας του ΝΑΤΟ τον Δεκέμβριο του 1995.
Εφόσον λοιπόν δεν υπήρχε άλλος κατάλληλος υποψήφιος, το κόμμα ήταν και πάλι υπό την ηγεσία του Γκονθάλεθ. Στις γενικές εκλογές που διεξήχθησαν στις 3 Μαρτίου 1996, το κόμμα του Γκονθάλεθ παίρνει το 37,4% των ψήφων και 141 βουλευτές, χάνοντας από το Λαϊκό Κόμμα υπό την ηγεσία του Χοσέ Μαρία Αθνάρ, ο οποίος διαδέχθηκε τον Γκονθάλεθ στην πρωθυπουργία.
Η κληρονομιά της μακράς θητείας του Φελίπε Γκονθάλεθ άφησε μια γλυκόπικρη γεύση. Από τη μία πλευρά, στο πλαίσιο της θητείας του, η Ισπανία ξεκίνησε μια περίοδο πλήρη εκσυγχρονισμού. Αφετέρου τα σκάνδαλα μονοπώλησαν κατά τα τελευταία χρόνια της θητείας του.
Εξωτερικοί σύνδεσμοι
Κατηγορία:Ισπανοί πολιτικοί Κατηγορία:Πρωθυπουργοί της Ισπανίας Κατηγορία:Βραβευθέντες με το Βραβείο Καρλομάγνος Κατηγορία:Γενικοί Γραμματείς Ισπανικού Σοσιαλιστικού Εργατικού Κόμματος Κατηγορία:Ισπανικό Σοσιαλιστικό Εργατικό Κόμμα Κατηγορία:Ισπανοί δικηγόροι
Λας Βέντας
Η Πλάθα δε Τόρος δε Λας Βέντας (Plaza de Toros de Las Ventas) είναι αρένα ταυρομαχιών στην περιοχή Σαλαμάνκα, στην ανατολική Μαδρίτη, Ισπανία. Η αρένα εγκαινιάστηκε τις 17 Ιουνίου 1931. Έχει χωρητικότητα 25.000 ατόμων. Σχεδιάστηκε από τον αρχιτέκτονα Χοσέ Εσπελιού σε Νέο-Μουδέχαρ ρυθμό, με κεραμικά ένθετα. Τα καθίσματα είναι οργανωμένα σε δέκα «τεντίδος».
Ιστορία
Από το 1913 μέχρι το 1920, οι ταυρομαχίες απέκτησαν τόσο μεγάλη αξία ώστε η προηγούμενη κύρια αρένα ταυρομαχιών της Μαδρίτης στο Καρρετέρα δε Αραγόν δεν ήταν αρκετά μεγάλη. Ο Χοσέ Γκόμεθ Ορτέγα «Χοσελίτο» ήταν αυτός που είπε ότι έπρεπε να κατασκευαστεί μία νέα μνημειώδης αρένα, ώστε να είναι ευρύτερα προσβάσιμη η ταυρομαχία στην πόλη της Μαδρίτης. Ο φίλος του Χοσέ Εσπελιού άρχισε να εργάζεται σε αυτό το πρότζεκτ.
Η οικογένεια Χαρδόν δώρησε τη γη στο Επαρχιακό Συμβούλιο της Μαδρίτης, με την προϋπόθεση ότι θα λειτουργούσαν την αρένα για πενήντα χρόνια. Η πρόταση έγινε αποδεκτή τις 12 Νοεμβρίου 1920. Τις 19 Μαρτίου 1922 τοποθετήθηκε στο κέντρο της αρένας ο θεμέλιος λίθος. Η κατασκευή της αρένας κόστισε 12 εκατομμύρια πεσέτες (4,5 πάνω από τον προϋπολογισμό) και αντικατέστησε την προηγούμενη αρένα, που χρονολογούταν από το 1874.
Η «Λας Βέντας» ολοκληρώθηκε το 1929 και δύο χρόνια αργότερα, τις 17 Ιουνίου 1931, έλαβε χώρα μια φιλανθρωπική ταυρομαχία με γεμάτες τις εξέδρες ώστε να εγκαινιαστεί. Οι ταυρομαχίες σταμάτησαν κατά τη διάρκεια του Ισπανικού Εμφυλίου και άρχισαν πάλι τον Μάιο του 1939.
Περιγραφή
Ο πρόεδρος της «κορρίδα» κάθεται στο 10ο τενδίδο. Το βασιλικό βάθρο διαθέτει ανελκυστήρα και ολόκληρο μπάνιο. Απέναντι από το βασιλικό βάθρο, στο σκέπαστρο του σταδίου, βρίσκεται το ρολόι. Η αρένα έχει πέντε πύλες, και άλλες τρεις από αποκαλούνται «τορίλες» και από τις οποίες εισέρχονται οι ταύροι στην αρένα. Η πόρτα των κουαδρίγιας, ανάμεσα στα τενδίδος 3 και 4, έχει πρόσβαση στο σταύλο των αλόγων. Από αυτήν την πόρτα αρχίζει το πασεΐγιο και μπαίνουν στο γήπεδο οι πικαδόρες. Η διάσημη «Πουέρτα Γκράνδε» (Μεγάλη Πόρτα) βρίσκεται ανάμεσα στα τενδίδος 7 και 8. Η έξοδος από αυτήν την πόρτα, ίδιως κατά τη διάρκεια της γιορτής του Σαν Ισίδρο, είναι το όνειρο κάθε ταυρομάχου. Υπάρχει επίσης ένα παρεκκλήσι και ένα μικρό αναρρωτήριο με δύο δωμάτια.
Άλλες χρήσεις
Στο στάδιο έχουν λάβει χώρα συναυλίες πολλών καλλιτεχνών διεθνούς βεληνεκούς. Το 1991, η Νταϊάνα Ρος τραγούδησε στο στάδιο ως τμήμα της Here and Now World Tour 1991-92. Το 1996, το αυστραλιανό ροκ συγκρότημα AC/DC τραγούδησε στην αρένα ως τμήμα της Ballbreaker World Tour. Η συναυλία κινηματογραφήθηκε και παρουσιαστήκε στο DVD AC/DC: No Bull. Άλλοι καλλιτέχνες που έδωσαν συναυλίες στην αρένα ήταν οι Radiohead, οι Coldplay, οι Beatles, οι Iron Maiden, η Σακίρα, η Κάιλι Μινόγκ και οι R.E.M..
Το 2008, μετατράπηκε σε χωμάτινο γήπεδο τένις και η ισπανική ομάδα κυπέλλου Ντέιβις, με αργηχό τον Ραφαέλ Ναδάλ, αγωνίστηκε στον ημιτελικό ενάντια στις Ηνωμένες Πολιτείες, και νίκησε μπροστά στο κοινό της.
Η αρένα φιλοξενεί επίσης το Red Bull X Fighters FMX από το 2002.
Μιδαζολάμη
Η μιδαζολάμη, που διατίθεται στο εμπόριο με την εμπορική ονομασία Versed μεταξύ άλλων, είναι φάρμακο τύπου βενζοδιαζεπίνης που χρησιμοποιείται για αναισθησία, καταστολή, προβλήματα ύπνου και σοβαρή διέγερση. Λειτουργεί προκαλώντας υπνηλία, μειώνοντας το άγχος και προκαλώντας απώλεια της ικανότητας δημιουργίας νέων αναμνήσεων. Είναι επίσης χρήσιμο για τη θεραπεία των επιληπτικών κρίσεων. Η μιδαζολάμη μπορεί να χορηγηθεί από το στόμα, ενδοφλεβίως ή με ένεση σε μυ, με ψεκασμό στη μύτη ή μέσω της παρειάς του στόματος. Όταν χορηγείται ενδοφλεβίως, συνήθως αρχίζει να λειτουργεί μέσα σε πέντε λεπτά. Όταν εγχύεται σε μυ, μπορεί να χρειαστούν δεκαπέντε λεπτά για να αρχίσει να λειτουργεί. Η δράση του διαρκεί από μία έως έξι ώρες.
Οι ανεπιθύμητες ενέργειες μπορεί να περιλαμβάνουν μείωση των προσπαθειών για αναπνοή, χαμηλή αρτηριακή πίεση και υπνηλία. Ανοχή στη δράση της και σύνδρομο στέρησης μπορεί να εμφανιστούν μετά από μακροχρόνια χρήση. Παράδοξα αποτελέσματα, όπως αυξημένη δραστηριότητα, μπορεί να εμφανιστούν ειδικά σε παιδιά και ηλικιωμένους. Υπάρχουν ενδείξεις κινδύνου όταν χρησιμοποιείται κατά τη διάρκεια της εγκυμοσύνης, αλλά δεν υπάρχουν ενδείξεις βλάβης με μία δόση κατά τη διάρκεια του θηλασμού. Ανήκει στην κατηγορία φαρμάκων βενζοδιαζεπίνης και λειτουργεί αυξάνοντας τη δραστηριότητα του νευροδιαβιβαστή GABA στον εγκέφαλο.
Η μιδαζολάμη κατοχυρώθηκε με δίπλωμα ευρεσιτεχνίας το 1974 και τέθηκε σε ιατρική χρήση το 1982. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας. Η μιδαζολάμη διατίθεται ως γενόσημο φάρμακο. Σε πολλές χώρες είναι ελεγχόμενη ουσία.
Επιληπτικές κρίσεις
Η μιδαζολάμη χρησιμοποιείται μερικές φορές για την άμεση αντιμετώπιση των επιληπτικών κρίσεων. Η μακροχρόνια χρήση για τη διαχείριση της επιληψίας δεν συνιστάται λόγω του σημαντικού κινδύνου ανοχής (γεγονός που καθιστά την μιδαζολάμη και άλλες βενζοδιαζεπίνες αναποτελεσματικές) και τη σημαντική παρενέργεια της καταστολής. Ένα πλεονέκτημα της μιδαζολάμης είναι ότι στα παιδιά μπορεί να χορηγηθεί στη παρειά ή στη μύτη για οξείες επιληπτικές κρίσεις, συμπεριλαμβανομένης του status epilepticus. Η μιδαζολάμη είναι αποτελεσματική για την επιληπτική κατάσταση που δεν έχει βελτιωθεί μετά από άλλες θεραπείες ή όταν δεν μπορεί να επιτευχθεί ενδοφλέβια πρόσβαση και έχει πλεονεκτήματα ότι είναι υδατοδιαλυτή, έχει ταχεία έναρξη δράσης και δεν προκαλούν μεταβολική οξέωση λόγω προπυλενογλυκόλης (που δεν είναι απαιτείται λόγω της διαλυτότητάς του στο νερό), η οποία εμφανίζεται με άλλες βενζοδιαζεπίνες.
Τα μειονεκτήματα περιλαμβάνουν υψηλό βαθμό επανεμφάνισης επιληπτικών κρίσεων - λόγω της μικρής ημιζωής της μιδαζολάμης - σε πάνω από 50% των ατόμων που έλαβαν θεραπεία, καθώς και αποτυχία θεραπείας στο 14-18% των ατόμων με ανθεκτική επιληπτική κατάσταση. Η ανοχή αναπτύσσεται ταχέως στην αντισπασμωδική δράση και η δόση μπορεί να χρειαστεί να αυξηθεί αρκετές φορές για να διατηρηθούν τα αντισπασμωδικά θεραπευτικά αποτελέσματα. Με παρατεταμένη χρήση, μπορεί να εμφανιστεί ανοχή και ταχυφυλαξία και ο χρόνος ημιζωής αποβολής μπορεί να αυξηθεί, έως και ημέρες. Υπάρχουν ενδείξεις ότι η στοματική και η ενδορινική μιδαζολάμη είναι ευκολότερη στη χορήγηση και πιο αποτελεσματική από τη διαζεπάμη που χορηγείται από το ορθό στον έλεγχο έκτακτης ανάγκης των επιληπτικών κρίσεων.
Διεγχειρητική καταστολή
Η ενδοφλέβια μιδαζολάμη ενδείκνυται για διαδικαστική καταστολή (συχνά σε συνδυασμό με ένα οπιοειδές, όπως η φαιντανύλη ), για προεγχειρητική καταστολή, για την πρόκληση γενικής αναισθησίας και για καταστολή ατόμων που αερίζονται τεχνητά σε μονάδες εντατικής θεραπείας. Η μιδαζολάμη είναι ανώτερη από τη διαζεπάμη στην εξασθένιση της μνήμης των διαδικασιών ενδοσκόπησης, αλλά η προποφόλη έχει γρηγορότερο χρόνο ανάκαμψης και καλύτερο αποτέλεσμα εξασθένησης της μνήμης. Είναι η πιο δημοφιλής βενζοδιαζεπίνη στη μονάδα εντατικής θεραπείας (ΜΕΘ) λόγω του σύντομου χρόνου ημιζωής της, σε συνδυασμό με τη διαλυτότητα στο νερό και την καταλληλότητά της για συνεχή έγχυση. Ωστόσο, για μακροχρόνια καταστολή, η λοραζεπάμη προτιμάται λόγω της μακράς διάρκειας δράσης της, και η προποφόλη έχει πλεονεκτήματα σε σχέση με τη μιδαζολάμη όταν χρησιμοποιείται στη ΜΕΘ για καταστολή, όπως μικρότερος χρόνος απογαλακτισμού και νωρίτερη τραχειακή αποσωλήνωση.
Η μιδαζολάμη μερικές φορές χρησιμοποιείται σε μονάδες εντατικής θεραπείας νεογνών. Όταν χρησιμοποιείται, απαιτείται πρόσθετη προσοχή στα νεογνά. Η μιδαζολάμη δεν πρέπει να χρησιμοποιείται για περισσότερο από 72 ώρες λόγω των κινδύνων ταχυφυλαξίας και της πιθανότητας ανάπτυξης συνδρόμου στέρησης βενζοδιαζεπίνης, καθώς και νευρολογικών επιπλοκών. Οι ενέσεις σε ώσεις πρέπει να αποφεύγονται λόγω του αυξημένου κινδύνου καρδιαγγειακής καταστολής, καθώς και των νευρολογικών επιπλοκών. Η μιδαζολάμη χρησιμοποιείται επίσης μερικές φορές σε νεογέννητα υπό μηχανικό αερισμό, αν και προτιμάται η μορφίνη, λόγω του καλύτερου προφίλ ασφάλειας για αυτήν την ένδειξη.
Ανησυχία
Η μιδαζολάμη, σε συνδυασμό με ένα αντιψυχωσικό φάρμακο, ενδείκνυται για την οξεία αντιμετώπιση της σχιζοφρένειας όταν σχετίζεται με επιθετική ή εκτός ελέγχου συμπεριφορά.
Παρηγορητική φροντίδα
Στα τελικά στάδια της παρηγορικής φροντίδας, η μιδαζολάμη χρησιμοποιείται συνήθως σε χαμηλές δόσεις μέσω υποδόριας ένεσης για να βοηθήσει στην αναταραχή, τον μυόκλωνο, την ανησυχία ή το άγχος τις τελευταίες ώρες ή ημέρες της ζωής. Σε υψηλότερες δόσεις κατά τις τελευταίες εβδομάδες της ζωής, η μιδαζολάμη θεωρείται παράγοντας πρώτης γραμμής στην παρηγορητική θεραπεία συνεχούς βαθιάς καταστολής, όταν είναι απαραίτητο να ανακουφιστεί η αβάστακτη ταλαιπωρία που δεν ανταποκρίνεται σε άλλες θεραπείες αλλά η ανάγκη για αυτό είναι σπάνια.
Αντενδείξεις
Οι βενζοδιαζεπίνες απαιτούν ιδιαίτερη προσοχή εάν χρησιμοποιούνται σε ηλικιωμένους, κατά τη διάρκεια της εγκυμοσύνης, σε παιδιά, σε άτομα που εξαρτώνται από το αλκοόλ ή άλλα φάρμακα ή σε άτομα με ψυχιατρικές διαταραχές. Απαιτείται πρόσθετη προσοχή σε ασθενείς σε κρίσιμη κατάσταση, καθώς μπορεί να συμβεί συσσώρευση της μιδαζολάμης και των ενεργών μεταβολιτών της. Οι νεφρικές ή ηπατικές δυσλειτουργίες μπορεί να επιβραδύνουν την αποβολή της μιδαζολάμης οδηγώντας σε παρατεταμένες και ενισχυμένες επιδράσεις. Οι αντενδείξεις περιλαμβάνουν υπερευαισθησία, οξύ γλαύκωμα στενής γωνίας, υπόταση ή τραυματισμό στο κεφάλι. Τα περισσότερα είναι σχετικές αντενδείξεις.
Παρενέργειες
Οι ανεπιθύμητες ενέργειες της μιδαζολάμης στους ηλικιωμένους αναφέρονται παραπάνω. Τα άτομα που βιώνουν αμνησία ως παρενέργεια της μιδαζολάμης γενικά δεν γνωρίζουν ότι η μνήμη τους έχει μειωθεί, εκτός εάν το είχαν γνωρίσει προηγουμένως ως παρενέργεια
Η μακροχρόνια χρήση βενζοδιαζεπινών έχει συσχετιστεί με μακροχρόνια ελλείμματα μνήμης και εμφανίζει μόνο μερική αποκατάσταση έξι μήνες μετά τη διακοπή των βενζοδιαζεπινών. Δεν είναι σαφές εάν η πλήρης ανάκαμψη συμβαίνει μετά από μεγαλύτερες περιόδους αποχής. Οι βενζοδιαζεπίνες μπορούν να προκαλέσουν ή να επιδεινώσουν την κατάθλιψη. Περιστασιακά εμφανίζεται παράδοξος ενθουσιασμός με τις βενζοδιαζεπίνες, συμπεριλαμβανομένης της επιδείνωσης των επιληπτικών κρίσεων. Παιδιά και ηλικιωμένα άτομα ή άτομα με ιστορικό κατάχρησης αλκοόλ και άτομα με ιστορικό επιθετικής συμπεριφοράς ή θυμού διατρέχουν αυξημένο κίνδυνο παράδοξων επιδράσεων. Οι παράδοξες αντιδράσεις σχετίζονται ιδιαίτερα με την ενδοφλέβια χορήγηση. Μετά τη νυχτερινή χορήγηση της μιδαζολάμης, υπολειπόμενες επιδράσεις «μέθης», όπως υπνηλία και εξασθενημένες ψυχοκινητικές και γνωστικές λειτουργίες, ενδέχεται να παραμείνουν την επόμενη μέρα. Αυτό μπορεί να επηρεάσει την ικανότητα των χρηστών να οδηγούν με ασφάλεια και να αυξήσουν τον κίνδυνο πτώσεων και καταγμάτων του ισχίου. Καταστολή, αναπνευστική καταστολή και υπόταση λόγω της μείωσης της συστηματικής αγγειακής αντίστασης και μπορεί να συμβεί αύξηση του καρδιακού ρυθμού. Εάν η ενδοφλέβια μιδαζολάμη χορηγείται πολύ γρήγορα, μπορεί να εμφανιστεί υπόταση. Μπορεί να εμφανιστεί «σύνδρομο έγχυσης μιδαζολάμης» από υψηλές δόσεις και χαρακτηρίζεται από καθυστερημένη διέγερση ώρες έως ημέρες μετά τη διακοπή της μιδαζολάμης και μπορεί να οδηγήσει σε αύξηση της διάρκειας της απαιτούμενης αναπνευστικής υποστήριξης.
Σε ευαίσθητα άτομα, η μιδαζολάμη είναι γνωστό ότι προκαλεί παράδοξη αντίδραση, μια καλά τεκμηριωμένη επιπλοκή των βενζοδιαζεπινών. Όταν συμβεί αυτό, το άτομο μπορεί να εμφανίσει άγχος, ακούσιες κινήσεις, επιθετική ή βίαιη συμπεριφορά, ανεξέλεγκτο κλάμα ή ομιλία και άλλα παρόμοια αποτελέσματα. Αυτό φαίνεται να σχετίζεται με την αλλοιωμένη κατάσταση της συνείδησης ή της αναστολής που παράγεται από το φάρμακο. Ο ασθενής συχνά δεν ανακαλεί τη παράδοξη συμπεριφορά λόγω των ιδιοτήτων του φαρμάκου που προκαλούν αμνησία. Σε ακραίες καταστάσεις, η φλουμαζενίλη μπορεί να χορηγηθεί για να αναστείλει ή να αντιστρέψει τις επιδράσεις της μιδαζολάμης. Αντιψυχωσικά φάρμακα, όπως η αλοπεριδόλη, έχουν επίσης χρησιμοποιηθεί για το σκοπό αυτό.
Η μιδαζολάμη είναι γνωστό ότι προκαλεί αναπνευστική καταστολή. Σε υγιείς ανθρώπους, 0,15 mg / kg μιδαζολάμης μπορεί να προκαλέσουν αναπνευστική καταστολή, η οποία θεωρείται ότι οφείλεται σε δράση στο κεντρικού νευρικού συστήματος (ΚΝΣ). Όταν η μιδαζολάμη χορηγείται σε συνδυασμό με φαιντανύλη, η συχνότητα εμφάνισης υποξαιμίας ή άπνοιας γίνεται πιο πιθανή.
Αν και η συχνότητα εμφάνισης αναπνευστικής καταστολής / ανακοπής είναι χαμηλή (0,1-0,5%) όταν η μιδαζολάμη χορηγείται μόνη της σε φυσιολογικές δόσεις, η ταυτόχρονη χρήση με φάρμακα που δρουν στο ΚΝΣ, κυρίως οπιοειδή αναλγητικά, μπορεί να αυξήσει την πιθανότητα υπότασης, αναπνευστικής καταστολής, αναπνευστικής ανακοπής και θανάτου, ακόμη και σε θεραπευτικές δόσεις. Πιθανές αλληλεπιδράσεις φαρμάκων που περιλάμβαναν τουλάχιστον ένα κατασταλτικό του ΚΝΣ παρατηρήθηκαν για το 84% των χρηστών μιδαζολάμης οι οποίοι στη συνέχεια απαιτήθηκαν να λάβουν τον ανταγωνιστή βενζοδιαζεπίνης φλουμαζενίλη. Ως εκ τούτου, οι προσπάθειες που αποσκοπούν στην παρακολούθηση των αλληλεπιδράσεων με τα ναρκωτικά και την πρόληψη των τραυματισμών από τη χορήγηση μιδαζολάμης αναμένεται να έχουν ουσιαστικό αντίκτυπο στην ασφαλή χρήση αυτού του φαρμάκου.
Εγκυμοσύνη και θηλασμός
Η μιδαζολάμη, όταν λαμβάνεται κατά το τρίτο τρίμηνο της εγκυμοσύνης, μπορεί να προκαλέσει κίνδυνο για το νεογνό, συμπεριλαμβανομένου του στερητικού συνδρόμου, με πιθανά συμπτώματα όπως υποτονία, άπνοιες, κυάνωση και μειωμένη μεταβολική απόκριση στο κρύο. Τα συμπτώματα υποτονίας και του νεογνικού στερητικού συνδρόμου έχουν αναφερθεί ότι παραμένουν από ώρες έως μήνες μετά τη γέννηση. Άλλα συμπτώματα στέρησης περιλαμβάνουν υπερευερεθιστότητα, τρόμο και γαστρεντερικές διαταραχές (διάρροια ή έμετος). Δεν συνιστάται ο θηλασμός από μητέρες που χρησιμοποιούν μιδαζολάμη.
Ανοχή, εξάρτηση και απόσυρση
Η εξάρτηση από βενζοδιαζεπίνες εμφανίζεται σε περίπου το ένα τρίτο των ατόμων που λαμβάνουν θεραπεία με βενζοδιαζεπίνες για περισσότερο από 4 εβδομάδες, που συνήθως οδηγεί σε ανοχή και σύνδρομο στέρησης βενζοδιαζεπίνης όταν η δόση μειώνεται πολύ γρήγορα. Οι εγχύσεις της μιδαζολάμης μπορεί να προκαλέσουν ανοχή και στερητικό σύνδρομο σε λίγες μέρες. Οι παράγοντες κινδύνου για εξάρτηση περιλαμβάνουν εξαρτημένη προσωπικότητα, χρήση βενζοδιαζεπίνης που είναι βραχείας δράσης, υψηλής ισχύος και μακροχρόνια χρήση βενζοδιαζεπινών. Τα συμπτώματα απόσυρσης από τη μιδαζολάμη μπορεί να κυμαίνονται από αϋπνία και άγχος έως επιληπτικές κρίσεις και ψύχωση. Τα συμπτώματα απόσυρσης μπορεί μερικές φορές να μοιάζουν με την υποκείμενη κατάσταση ενός ατόμου. Η σταδιακή μείωση της μιδαζολάμης μετά από τακτική χρήση μπορεί να ελαχιστοποιήσει τις επιδράσεις απόσυρσης και ανάκαμψης. Η ανοχή και το προκύπτον στερητικό σύνδρομο μπορεί να οφείλονται σε ρύθμιση προς τα κάτω του υποδοχέα και μεταβολές του υποδοχέα GABA <sub id="mwAQQ">Α στην έκφραση του γονιδίου, οι οποίες προκαλούν μακροχρόνιες αλλαγές στη λειτουργία του GABAεργικού νευρωνικού συστήματος.
Οι χρόνιοι χρήστες φαρμάκων βενζοδιαζεπίνης στους οποίους χορηγείται μιδαζολάμη έχουν μειωμένες θεραπευτικές επιδράσεις, λόγω ανοχής στις βενζοδιαζεπίνες. Παρατεταμένες εγχύσεις μιδαζολάμης έχουν ως αποτέλεσμα την ανάπτυξη ανοχής. Εάν η μιδαζολάμη χορηγείται για μερικές ημέρες ή παραπάνω μπορεί να εμφανιστεί σύνδρομο στέρησης. Επομένως, η πρόληψη του συνδρόμου στέρησης απαιτεί την σταδιακή απόσυρση της παρατεταμένης έγχυσης, και μερικές φορές, τη συνεχιζόμενη μείωση της δόσης με μια από του στόματος βενζοδιαζεπίνη μακράς δράσης όπως τη χλωραζεπάτη. Όταν εμφανίζονται σημάδια ανοχής στη μιδαζολάμη κατά τη διάρκεια της καταστολής της μονάδας εντατικής θεραπείας, συνιστάται η προσθήκη οπιοειδούς ή προποφόλης. Τα συμπτώματα απόσυρσης μπορεί να περιλαμβάνουν ευερεθιστότητα, ανώμαλα αντανακλαστικά, τρόμο, κλώνο, υπερτονικότητα, παραλήρημα και επιληπτικές κρίσεις, ναυτία, έμετο, διάρροια, ταχυκαρδία, υπέρταση και ταχυπνία. Σε άτομα με σημαντική εξάρτηση, η ξαφνική διακοπή μπορεί να οδηγήσει σε συμπτώματα στέρησης όπως η επιληπτική κατάσταση που μπορεί να είναι θανατηφόρα.
Υπερβολική δόση
Η υπερβολική δόση μιδαζολάμης θεωρείται ιατρική κατάσταση έκτακτης ανάγκης και γενικά απαιτεί την άμεση προσοχή του ιατρικού προσωπικού. Η υπερδοσολογία βενζοδιαζεπίνης σε υγιή άτομα σπάνια απειλεί τη ζωή με κατάλληλη ιατρική υποστήριξη. Ωστόσο, η τοξικότητα των βενζοδιαζεπινών αυξάνεται όταν συνδυάζονται με άλλα κατασταλτικά του ΚΝΣ όπως το αλκοόλ, τα οπιοειδή ή τα τρικυκλικά αντικαταθλιπτικά. Η τοξικότητα της υπερδοσολογίας βενζοδιαζεπίνης και ο κίνδυνος θανάτου αυξάνεται επίσης στους ηλικιωμένους και σε άτομα με αποφρακτική πνευμονική νόσο ή όταν χρησιμοποιείται ενδοφλεβίως. Η θεραπεία είναι υποστηρικτική. Ο ενεργός άνθρακας μπορεί να χρησιμοποιηθεί εντός μίας ώρας από την υπερδοσολογία. Το αντίδοτο για υπερβολική δόση μιδαζολάμης (ή οποιασδήποτε άλλης βενζοδιαζεπίνης) είναι η φλουμαζενίλη. Παρόλο που είναι αποτελεσματικό στην αναστροφή των επιδράσεων των βενζοδιαζεπινών, δεν χρησιμοποιείται στις περισσότερες περιπτώσεις, καθώς μπορεί να προκαλέσει επιληπτικές κρίσεις σε μικτές υπερδοσολογίες και άτομα που εξαρτώνται από τη βενζοδιαζεπίνη.
Αλληλεπιδράσεις
Οι αναστολείς πρωτεάσης, η νεφαζοδόνη, η σερτραλίνη, το γκρέιπφρουτ, η φλουοξετίνη, η ερυθρομυκίνη, η διλτιαζέμη, η κλαριθρομυκίνη αναστέλλουν τον μεταβολισμό της μιδαζολάμης, οδηγώντας σε παρατεταμένη δράση. Το βάλσαμο, η ριφαπεντίνη, η ριφαμπίνη, η ριφαμπουτίνη, η φαινυτοΐνη ενισχύουν το μεταβολισμό της μιδαζολάμης οδηγώντας σε μειωμένη δράση. Τα καταπραϋντικά αντικαταθλιπτικά, τα αντιεπιληπτικά φάρμακα όπως η φαινοβαρβιτάλη, η φαινυτοΐνη και η καρβαμαζεπίνη, τα ηρεμιστικά αντιισταμινικά, τα οπιοειδή, τα αντιψυχωσικά και το αλκοόλ ενισχύουν τις ηρεμιστικές επιδράσεις της μιδαζολάμης. Η μιδαζολάμη μεταβολίζεται σχεδόν πλήρως από το κυτόχρωμα P450-3A4. Η χορήγηση ατορβαστατίνης μαζί με τη μιδαζολάμη οδηγεί σε μειωμένο ρυθμό αποβολής της μιδαζολάμης. Το βάλσαμο μειώνει τα επίπεδα της μιδαζολάμης στο αίμα. Ο χυμός γκρέιπφρουτ μειώνει το εντερικό 3Α4 και οδηγεί σε λιγότερο μεταβολισμό και υψηλότερες συγκεντρώσεις στο πλάσμα.
Φαρμακολογία
Η μιδαζολάμη είναι μια βενζοδιαζεπίνη βραχείας δράσης σε ενήλικες με χρόνο ημιζωής αποβολής 1,5-2,5 ώρες. Στους ηλικιωμένους, καθώς και στα μικρά παιδιά και τους εφήβους, ο χρόνος ημιζωής είναι μεγαλύτερος. Η μιδαζολάμη μεταβολίζεται στον ενεργό μεταβολίτη άλφα-υδροξυμιδαζολάμη. Τα ηλικιακά ελλείμματα, η νεφρική και ηπατική κατάσταση επηρεάζουν τους φαρμακοκινητικούς παράγοντες της μιδαζολάμης καθώς και τον ενεργό μεταβολίτη της. Ωστόσο, ο ενεργός μεταβολίτης της μιδαζολάμης είναι μικρός και συμβάλλει μόνο σε 10 τοις εκατό της βιολογικής δραστικότητας της μιδαζολάμης. Η μιδαζολάμη απορροφάται μέτρια από το στόμα, με μόνο 50 τοις εκατό του φαρμάκου να φτάνει στην κυκλοφορία του αίματος. Η μιδαζολάμη μεταβολίζεται από ένζυμα του κυτοχρώματος P450 (CYP) και με σύζευξη γλυκουρονίδης. Οι θεραπευτικές καθώς και οι ανεπιθύμητες ενέργειες της μιδαζολάμης οφείλονται στις επιδράσεις της στους υποδοχείς GABA A. Η μιδαζολάμη δεν ενεργοποιεί τον GABA A άμεσα, αλλά, όπως και με άλλες βενζοδιαζεπίνες, ενισχύει την επίδραση του GABA νευροδιαβιβαστή στους υποδοχείς GABA A (↑ συχνότητα Cl ανοίγματος καναλιού) με αποτέλεσμα την νευρική παρεμπόδιση. Σχεδόν όλες οι ιδιότητες μπορούν να εξηγηθούν από τις δράσεις των βενζοδιαζεπινών στους υποδοχείς GABA A. Αυτό έχει ως αποτέλεσμα την παραγωγή των ακόλουθων φαρμακολογικών ιδιοτήτων: καταστολή, πρόκληση ύπνου, μείωση του άγχους, πρόδρομη αμνησία, χαλάρωση των μυών και αντισπασμωδικές επιδράσεις.
Κοινωνία και πολιτισμός
Στις Κάτω Χώρες, η μιδαζολάμη είναι ένα φάρμακο της λίστας ΙΙ του νόμου για το όπιο. Η μιδαζολάμη είναι φάρμακο του Σχεδίου IV σύμφωνα με τη Σύμβαση για τις Ψυχοτροπικές Ουσίες. Στο Ηνωμένο Βασίλειο, η μιδαζολάμη είναι ένα φάρμακο ελεγχόμενο από το Σχέδιο 3 / Κατηγορίας Γ. Στις Ηνωμένες Πολιτείες, η μιδαζολάμη (αριθμός DEA 2884) περιλαμβάνεται στη λίστα του Σχεδίου IV του νόμου περί ελεγχόμενων ουσιών ως μη ναρκωτικός παράγοντας με χαμηλή πιθανότητα κατάχρησης.
Το φάρμακο έχει εισαχθεί για χρήση σε εκτελέσεις με θανατηφόρο ένεση σε ορισμένες πολιτείες στις Ηνωμένες Πολιτείες σε συνδυασμό με άλλα φάρμακα. Εισήχθη για να αντικαταστήσει την πεντοβαρβιτάλη αφού ο κατασκευαστής του τελευταίου απαγόρευσε τη χρήση του φαρμάκου για εκτελέσεις. Η μιδαζολάμη ενεργεί ως ηρεμιστικό για να καταστήσει τον καταδικασμένο φυλακισμένο ασυνείδητο, οπότε χορηγούνται το βρωμιούχο βεκούρονιο και το χλωριούχο κάλιο, σταματώντας την αναπνοή και την καρδιά του φυλακισμένου, αντίστοιχα.
Η μιδαζολάμη έχει χρησιμοποιηθεί ως μέρος ενός κοκτέιλ τριών φαρμάκων, με βρωμιούχο βεκουρόνιο και χλωριούχο κάλιο στις φυλακές της Φλόριντα και της Οκλαχόμα. Η μιδαζολάμη έχει επίσης χρησιμοποιηθεί μαζί με την υδρομορφόνη σε πρωτόκολλο δύο φαρμάκων στο Οχάιο και την Αριζόνα.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Βενζοδιαζεπίνες Κατηγορία:Αζόλες Κατηγορία:Οργανικές ενώσεις φθορίου Κατηγορία:Χλωροαρένια Κατηγορία:Υπνωτικά Κατηγορία:Αναισθητικά Κατηγορία:Αγχολυτικά Κατηγορία:Αντιεπιληπτικά
Απολλόδοτος Β΄ της Ινδίας
Ο Απολλόδοτος Β΄ ήταν Ινδο-Έλληνας βασιλιάς, που κυβέρνησε στα δυτικά και ανατολικά τμήματα του Παντζάμπ. Από τους νομισματολόγους, ο Όσ. Μποπεαράχτσι τον χρονολογεί στο π. 80–65 π.Χ. και ο R.C. Senior στο π. 85–65 π.Χ. Ο Απολλόδοτος Β΄ ήταν ένας σημαντικός ηγέτης, που με την ανάκτηση των Ταξίλων φάνηκε να είχε αποκαταστήσει το ινδο-ελληνικό βασίλειο σε κάποιο βαθμό της προηγούμενης δόξας του. Ωστόσο τα Τάξιλα στο δυτικό Παντζάμπ ξανακατακτήθηκαν από τους νομάδες Σκύθες.
Η βασιλεία του
Ο Απολλόδοτος Β΄ φαίνεται να ήταν μέλος της δυναστείας του Μενάνδρου Α΄, μια και χρησιμοποιούσε στα περισσότερα αργυρά νομίσματά του την αλκίδημο (επιτιθέμενη) Αθηνά, τυπική στις κοπές του Μενάνδρου Α΄, αλλά και τον τίτλο του Σωτήρος σε όλα τα νομίσματά του, επίσης τίτλο του Μενάνδρου Α΄. Σε ορισμένα νομίσματα ο ίδιος αποκαλεί τον εαυτό του Φιλοπάτορα (που αγαπάει τον πατέρα του), που αποδεικνύει ότι ο πατέρας του ήταν βασιλιάς πριν από αυτόν. Ο R.C. Senior υποθέτει ότι ο Αμύντας ή ο Έπανδρος, θα μπορούσε να ήταν ο πατέρας του.
Η βασιλεία του Απολλόδοτου άρχισε πιθανώς στο Παντζάμπ, όταν ο βασιλιάς των Σκυθών Μάουες κυβέρνησε στη Γανδάρα και την πρωτεύουσά της Τάξιλα. Αυτό που πιθανότατα συνέβη είναι ότι ο Απολλόδοτος Β' ανέκτησε τα Τάξιλα μετά το τέλος του Μάουες, αν και είναι αβέβαιο αν νίκησε τον Μάουες ή τους απογόνους του, ή ήταν σύμμαχος ή συγγενής με τη δυναστεία του Μάουες. Οι ύστεροι Ινδο-Έλληνες μπορεί να ήταν μάλλον αναμεμιγμένοι με Ινδούς και Σκύθες. Ο R.C. Senior αναφέρει ότι ο Απολλόδοτος είχε συνάψει συμμαχία με έναν άλλο Σκύθη βασιλιά, τον Άζη Α΄.
Η Σκυθική κατάκτηση της Γκαντάρα χαλάρωσε μετά το τέλος του Μάουες και ασήμαντοι βασιλείς, μικτής ή αβέβαιης προέλευσης, όπως ο Αρτεμίδωρος ο γιος του Μάουες, ο Τήλεφος και ίσως ο Μέναδρος Β΄, εμφανίστηκαν στην περιοχή. Αυτοί οι βασιλείς δεν αποτελούσαν απειλή για τον Απολλόδοτο Β΄, ο οποίος σε μερικά από τα νομίσματά του ανέλαβε τον τίτλο Βασιλεὺς Μέγας, στην ηχώ του μεγάλαυχου τίτλου του Μάουες "Μεγάλος Βασιλιάς των Βασιλέων".
Μετά το τέλος του Απολλόδοτου Β΄, το Ινδο-ελληνικό βασίλειο διαιρέθηκε για άλλη μία φορά.
Νομίσματα του Απολλοδότου Β΄
Έκοψε χάλκινα με Απόλλωνα / τρίποδο, έναν τύπο που εισήγαγε ο ομώνυμός του Απολλόδοτος Α΄.
Τα νομίσματα του Απολλόδοτου Β΄ είναι διαφορετικής ποιότητας. Κάποια εξακολουθούν να έχουν τα ρεαλιστικά πορτραίτα των παλαιότερων ινδο-ελληνικών νομισμάτων και ο Μποπεαράχτσι αποδίδει αυτές τις σειρές στο δυτικό τμήμα του βασιλείου του. Άλλα έχουν χτυπηθεί άσχημα ή / και έχουν αδέξια και παραμορφωμένα πορτρέτα· αυτά τα Μποπεαράχτσι τα ερμηνεύει ότι ανήκουν σε νεοσυσταθέντα νομισματοκοπεία στο ανατολικό Παντζάμπ και πιθανότατα χτυπήθηκαν από Ινδούς τεχνίτες με λίγη γνώση της ελληνικής χαρακτικής επιδεξιότητας.
Σε μερικά από τα νομίσματά του υπάρχουν και δύο επιπλέον συλλαβογράμματα σε γραφή Kharosthi. Αυτά τα γράμματα ερμηνεύθηκαν, όπως προτάθηκε ήδη από το W.W. Tarn, ότι ανήκαν σε αξιωματούχους με ινδικά ονόματα. Επομένως τα νομίσματα δείχνουν, ότι ο Απολλόδοτος Β΄ βασίστηκε περισσότερο στους Ινδούς υπηκόους του από τους προηγούμενους βασιλείς και άνοιξε επίσης νέα νομισματοκοπεία στο ανατολικό Παντζάμπ, όπου η ελληνική παρουσία ήταν αραιή.
Επισημασμένα νομίσματα
Ο Απολλόδοτος Β΄ χτύπησε τα δικά του γράμματα επάνω σε ένα χάλκινο του Μάουες. Ο Ζωίλος Β΄ χτύπησε τα δικά του επάνω σε μερικά από τα νομίσματα του Απολλόδοτου Β΄, όπως και ο Άζης Α΄.
Αναφορές
Κατηγορία:Έλληνες Βασιλείς Βακτρίας & Ινδίας
Δήμος Πέτα
Ο Δήμος Πέτα ήταν δήμος του νομού Άρτας. Με την εφαρμογή του σχεδίου Καλλικράτης εντάχθηκε στον νέο δήμο Νικολάου Σκουφά. Βρισκόταν στο νότιο τμήμα του νομού και χαρακτηριζόταν ημιορεινός. Καταλάμβανε έκταση 105.571 στρεμμάτων και είχε (πραγματικό) πληθυσμό 4.904 κατοίκους. Έδρα του ήταν το Πέτα.
Διαίρεση
Στο δήμο περιλαμβάνονταν τα εξής 3 δημοτικά διαμερίσματα:
Στρατιωτική περίπολος στους Χειμερινούς Ολυμπιακούς Αγώνες 1924
Στους Χειμερινούς Ολυμπιακούς Αγώνες του 1924 διεξήχθη το άθλημα της στρατιωτικής περιπόλου ανδρών, γνωστό και ως στρατιωτική χιονοδρομία. Συνολικά, 24 αθλητές από έξι χώρες έλαβαν μέρος στον αγώνα που διεξήχθη στις 29 Ιανουαρίου 1924 στο Σαμονί της Γαλλίας, μέσα σε τσουχτερό κρύο και δυνατούς ανέμους. Ήταν η μοναδική επίσημη παρουσία του αθλήματος στην ιστορία των Χειμερινών Ολυμπιακών Αγώνων, καθώς διεξήχθη και στους Αγώνες του 1928, του 1936 και του 1948, αλλά ως άθλημα επίδειξης. Χρειάστηκε να περάσουν 36 χρόνια, πριν η σύγχρονη έκδοσή του, το δίαθλο, γίνει επίσημο χειμερινό Ολυμπιακό άθλημα από τη Διεθνή Ολυμπιακή Επιτροπή.
Ο αγώνας ήταν μια παραλλαγή της σκυταλοδρομίας του διάθλου, με τέσσερις σκιέρ της χιονοδρομίας αντοχής από κάθε χώρα να ξεκινούν ταυτόχρονα την προσπάθειά τους και να διανύουν μία απόσταση περίπου 30 χιλιομέτρων κάνοντας σκι. Οι ομάδες έπρεπε να σταματήσουν μία φορά κοντά στα μισά της διαδρομής και τρία από τα μέλη τους να ρίξουν 18 βολές σε στόχο που βρισκόταν 250 μέτρα μακριά. Για να ολοκληρωθεί και επίσημα η προσπάθεια κάθε χώρας, έπρεπε να τερματίσουν και τα τέσσερα μέλη της ομάδας και ο χρόνος σταματούσε μόλις και ο τέταρτος σκιέρ περνούσε τη γραμμή τερματισμού. Για κάθε επιτυχημένη βολή στον στόχο από τις συνολικά 18 που έριχναν οι αθλητές, αφαιρούνταν 30 δευτερόλεπτα από τον τελικό χρόνο της ομάδας.
Η Ελβετική ομάδα είχε τον καλύτερο χρόνο με 4:00:06 και με 8 επιτυχημένες βολές στον στόχο, έλαβε συνολικά 4 λεπτά μπόνους για να διαμορφωθεί ο τελικός χρόνος σε 3:56:06. Η Φινλανδία είχε τον δεύτερο καλύτερο χρόνο με 4:05:40 και τις περισσότερες επιτυχημένες βολές στον στόχο (11), διαμορφώνοντας τον τελικό της χρόνο σε 4:00:10. Στην τρίτη θέση τερμάτισε η διοργανώτρια Γαλλία και στην τέταρτη η Τσεχοσλοβακία. Ιταλοί και Πολωνοί δεν ολοκλήρωσαν τις προσπάθειές τους καθώς επηρεάστηκαν από τον άστατο καιρό.
Συμμετέχουσες χώρες
thumb|300px|Τα τέσσερα μέλη της Γαλλικής ομάδας κατά τη διάρκεια του αγώνα. Οι έξι χώρες που έλαβαν μέρος είναι οι εξής (σε παρένθεση ο αριθμός των αθλητών):
Πίνακας μεταλλίων
thumb|308px|Η ομάδα της Ελβετίας που πήρε το χρυσό μετάλλιο.
Εξωτερικοί σύνδεσμοι
Κατηγορία:Αθλήματα Χειμερινών Ολυμπιακών Αγώνων 1924 1924
Ο ήλιος του μεσονυχτίου
Γυρίσματα
Η κύρια φωτογραφία της ταινίας ξεκίνησε στις 12 Οκτωβρίου 2015 στο Βανκούβερ του Καναδά.
Παραπομπές
Κατηγορία:Αμερικανικές ταινίες Κατηγορία:Αμερικανικές αισθηματικές δραματικές ταινίες Κατηγορία:Αμερικανικές εφηβικές δραματικές ταινίες Κατηγορία:Ταινίες με θέμα τον θάνατο Κατηγορία:Αγγλόφωνες ταινίες Κατηγορία:Ταινίες γυρισμένες στον Καναδά Κατηγορία:Ταινίες του 2018
Εριχθώ
Με αυτόν τον τρόπο περιγράφεται η μάγισσα Εριχθώ στα Pharsalia του Ρωμαίου ποιητή Μάρκου Ανναίου Λουκανού (39-65). Στο τεράστιο σε έκταση επικό ποίημά του για τον εμφύλιο πόλεμο ανάμεσα στον Ιούλιο Καίσαρα και τον Πομπήιο, απαντάται μια τρομακτική μορφή, που φαίνεται να είναι συνδυασμός όλων των προηγούμενων μαγισσών, και θυμίζει πολύ την περιγραφή του Βιργίλιου για την Εκάτη στην Αινειάδα. Η Εριχθώ ζει στη Θεσσαλία, την κλασική γη της μαγείας, και τη συμβουλεύεται εκεί ο γιος του Πομπηΐου την παραμονή της μάχης των Φαρσάλων (48 Π.Κ.Ε.). Έχει τεράστιες δυνάμεις και μοιάζει περισσότερο με θεά παρά με μάγισσα. Προβάλλει ως ένα είδος της μεγάλης μητέρας Κάλι, να μαζεύει τα οστά και τις στάχτες των νεκρών. Στα Pharsalia, αντί να καθοδηγήσει τον νέο στον κάτω κόσμο, η Εριχθώ φέρνει τον κάτω κόσμο στους ζωντανούς μέσω της νεκρομαντείας και εμψυχώνει ένα πτώμα που προφητεύει το αποτέλεσμα της μάχης. Τέτοιες πρακτικές, βέβαια, συζητούνταν ως τον 19ο αι. στους επιστημονικούς κύκλους και ο Georg Luck αναφέρει ότι ο Shelley διάβασε τον Λουκανό μαζί με τη γυναίκα του Μαίρη Σέλλεϋ και ότι έτσι άντλησε εκείνη την έμπνευση για να γράψει τον Frankenstein.
Λίγο πολύ αυτά είναι τα λόγια της νεκρομαντείας. Το πλήρες κείμενο, για το οποίο ο Λουκανός εξετάζεται σήμερα ακόμη και ως σχιζοφρενής, εξαιτίας της τολμηρής φαντασίας του, παρέχει ακόμη περισσότερη ζοφερή εικονοπλασία.
Θεσσαλία, η μαγική γη
Αντίθετα από το Πήλιο, που περιγράφεται ως τόπος θεραπείας, η Θεσσαλία ήταν πάντα γνωστή για τη μαγεία και τη γοητεία της. Σε όλη την αρχαιότητα θεραπευτές, φιλόσοφοι, συγγραφείς και λαϊκοί ήρθαν για να βιώσουν τη μαγική γη. Ο Ιπποκράτης, ο πατέρας της ιατρικής, ταξίδεψε ως εκεί, όπως και ο Πυθαγόρας. Ο Ιπποκράτης λέγεται μάλιστα πως πέθανε στη Θεσσαλία, στην πόλη της Λάρισας, βόρεια του Πηλίου. Ο Λούκιος Απουλήιος, ένας άλλος συγγραφέας που ανακατεύτηκε απ’ ό,τι φαίνεται με τη μαγεία, ενδιαφερόταν πολύ για τις μαγικές πρακτικές της θεσσαλικής γης. Για ορισμένους ερευνητές τούτη η περιοχή της αρχαίας Ελλάδας ήταν ένα αρχαίο πέρασμα για εκείνους που ταξίδευαν βόρεια, προκειμένου να βιώσουν εκ του σύνεγγυς τις σαμανικές τελετουργίες των νομαδικών φυλών. Οι πρακτικές αυτών των σαμάνων πιθανώς έφθασαν στην περιοχή μέσω της ανταλλαγής της εμπειρίας επέστρεφαν από τις περιπέτειές τους με αυτές τις νομαδικές φυλές.
Ένωση Ποδοσφαιρικών Σωματείων Χαλκιδικής
Η Ένωση Ποδοσφαιρικών Σωματείων Χαλκιδικής (Ε.Π.Σ.Χ.) είναι το όργανο διοίκησης του ποδοσφαίρου στο νομό Χαλκιδικής. Ιδρύθηκε το 1968, εδρεύει στον Πολύγυρο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Ιστορία
Η Ένωση Ποδοσφαιρικών Σωματείων Χαλκιδικής συστάθηκε το 1968. Τα προηγούμενα χρόνια κάποια πρωταθλήματα (π.χ. 1963 και 1964) διεξήχθησαν από την Ε.Π.Σ. Μακεδονίας.
Πρωτάθλημα
Η δομή του πρωταθλήματος της Ε.Π.Σ. Χαλκιδικής είναι η εξής:
Σύνολα τίτλων
Πηγή: ΕΠΣ Χαλκιδικής
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Χαλκιδικής.
Τελικοί
Πηγές: ΕΠΣ Χαλκιδικής HalkidikiVoice.gr
Σημειώσεις
<references group="σ" />
Λυσίμαχος
Βιογραφία
Γεννήθηκε γύρω στο 360 π.Χ.. Ο πατέρας του ήταν ο Αγαθοκλής, Θεσσαλός που είχε μεταναστεύσει στη Μακεδονία. Υπηρέτησε στο στρατό του Φιλίππου Β'. Χάρη στη σωματική του δύναμη έγινε σωματοφύλακας του Αλεξάνδρου. Μετά το θάνατό του, του δόθηκε σατραπεία που περιελάμβανε τη Θράκη και τη βορειοδυτική Μικρά Ασία. Ο Αντίγονος Α΄ Μονόφθαμος υποκίνησε σε πόλεμο διάφορες πόλεις της Θράκης αλλά και Σκύθες νομάδες το 311 π.Χ. αλλά ο Λυσίμαχος τους νίκησε όπως και στρατό που έστειλε ο Αντίγονος υπό τον Παυσανία. Το 309 π.Χ. ίδρυσε την πρωτεύουσα του κράτους του, τη Λυσιμαχεία. Για να αποκτήσει πληθυσμό η νέα πόλη, κατέστρεψε την κοντινή πόλη Καρδία και μετοίκησε τους κατοίκους της.
Βασιλιάς της Θράκης
Πήρε μέρος στις συμμαχίες ενάντια στον Αντίγονο μαζί με το Σέλευκο Α΄, τον Κάσσανδρο και τον Πτολεμαίο Α΄. Το 306 π.Χ. αυτοανακηρύχτηκε βασιλιάς, όπως και οι άλλοι στρατηγοί. Ο Λυσίμαχος έπαιξε μεγάλο ρόλο στην τελική νίκη εναντίον του Αντίγονου κατά τη μάχη της Ιψού. Αυτός με το στρατό του αντιμετώπισε τις δυνάμεις του Αντιγόνου στη Μικρά Ασία μέχρι να έρθει η βοήθεια από τον Σέλευκο. Μετά την καταστροφή και το θάνατο του Αντιγόνου, ο Λυσίμαχος κατέλαβε το μεγαλύτερο μέρος από την επικράτεια του. Ανησυχώντας για τη δύναμη του Σέλευκου, ο Λυσίμαχος συμμάχησε με τον Πτολεμαίο και παντρεύτηκε την κόρη του Αρσινόη Β΄.